OzLabs/hebrew-wiki-articles huggingface dataset:
פיקניק

פיקניק
[[ארוחת בוקר על הדשא - ציורו של אדואר מאנה משנת 1862]]
שולחנות פיקניק ב[[הר הרוח]]
פיקניק היא ארוחה הנאכלת בחיק הטבע או במקום פתוח (פארק ציבורי) בקרב בני המשפחה או חברים. ארוחה זו מוכנת מראש (בניגוד לברביקיו המוכן בסמוך למועד האכילה) ומובאת למקום עריכת הפיקניק בצידנית או ב"סל פיקניק". הארוחה נאכלת לרוב בישיבה על הקרקע על גבי מחצלת או שמיכה.

== היסטוריה ==
מקורה של המילה "פיקניק" במילה הצרפתית pique-nique, שהופיעה בשנת 1692 בספר Origines de la Langue Françoise מאת ז'יל מנאז' (Ménage). מצרפתית עברה המילה לשפה האנגלית לצורה "picnic" (יש הסבורים שהמילה הגיעה לשפה האנגלית דרך הגרמנית - Picknick). בראשית המאה ה-20 חדרה המילה גם ללשון העברית. בעבר הוצעה המילה "טוּזִיג" (מארמית) כתחליף העברי ל"פיקניק", אולם לא השתרשה.

לאחר המהפכה הצרפתית נפתחו לציבור הצרפתי הפארקים המלכותיים להם הכניסה הייתה אסורה לפשוטי העם. הבילוי של הצרפתים בפארקים כלל ארוחות שהתפתחו לאירוע הפיקניק המוכר בימינו.

בראשית המאה ה-19 הוקם בלונדון מועדון הפיקניק (Picnic Society) שהביא לאנגליה את הנוהג הצרפתי לאכול בפארקים בליווי משחקי בידור או נגינה.

==הפיקניק בתרבות==

הפיקניק הפך למנהג מקובל בתרבות המערבית ומופיע רבות הן באמנות והן בקולנוע. ציור הפיקניק הידוע ביותר הוא יצירתו של האמן הצרפתי אדואר מאנה משנת 1862 - ארוחת בוקר על הדשא.

הסרט "פיקניק" משנת 1955 שעלילתו מתרחשת בעת ארוחת פיקניק, זכה בשני פרסי אוסקר.

==ראו גם==
* קומזיץ

==קישורים חיצוניים==

ציור של פיקניק בחיק הטבע משנת 1876
* 
* [https://web.archive.org/web/20070928052151/http://www.hashulchan.co.il/Index.asp?ArticleID=10390&VolumeID=&CategoryID=166 פיקניק], באתר על השולחן
* [http://www.ynet.co.il/home/0,7340,L-509,00.html הצעות לפיקניק], באתר ynet
* 
* 

==הערות שוליים==

קטגוריה:ארוחות
קטגוריה:מזון: דרכי הגשה
קטגוריה:בילוי בחיק הטבע
עקום פרמה

במתמטיקה, ובעיקר בגאומטריה אלגברית ובגאומטריה אריתמטית, עקום פרמה הוא העקום האלגברי המרוכב, המוגדר בקואורדינטות ההומוגניות <math>\ X:Y:Z</math> של המישור הפרויקטיבי, לפי משוואת פרמה <math>\ X^n+Y^n=Z^n</math>. במונחי המישור האפיני, מתקבל העקום <math>\ x^n+y^n=1</math>.

את משפט פרמה, הקובע שלמשוואה <math>\ a^n+b^n=c^n</math> אין פתרון במספרים שלמים לכל <math>\ n>2</math> (למעט כאשר אחד המשתנים שווה לאפס), אפשר לנסח גם כטענה שלעקום פרמה אין נקודה רציונלית מעל המספרים הרציונליים, למעט הנקודות הטריוויאליות.

עקום פרמה הוא עקום חלק. מכיוון שעל פי משפט הנורמליזציה, הנקודות של כל עקום אלגברי פרויקטיבי חלק מהוות משטח רימן קומפקטי, הרי שאם מוגדר מעל שדה המספרים המרוכבים, הנקודות של עקום פרמה אף הן מהוות משטח רימן קומפקטי. ניתן להוכיח כי הגנוס של עקום אלגברי פרויקטיבי חלק ממעלה n הוא <math>\,\frac{(n-1)(n-2)}{2}</math>, ולפיכך זהו הגנוס של עקום פרמה.
במקרה n=2 הגנוס הוא 0, והעקום ניתן לפרמטריזציה מלאה סביב כל אחת מן הנקודות הרציונליות שלו. במקרה n=3, הגנוס המתקבל הוא 1. עקום אלגברי פרויקטיבי חלק עם גנוס 1 נקרא עקום אליפטי.

==מקורות==
<div style="direction: ltr;">
*Benedict H. Gross and David E. Rohrlich., 1978. “Some Results on the Mordell-Weil Group of the Jacobian of the Fermat Curve,” Inventiones Mathematicae, volume 44: pp. 201-224:
</div>

קטגוריה:עקומים אלגבריים
קטגוריה:סדרות של מבנים אלגבריים
סמל הרפובליקה העממית של סין

סמל הרפובליקה העממית של סין מכיל תיאור של שער טיין-אן-מן, שער הכניסה לעיר האסורה מרובע טיין-אן-מן שבבייג'ינג, בעיגול אדום. מעל תיאור זה מופיעים חמשת הכוכבים שנמצאים בדגל. משמעותם הסמלית של הכוכבים אינה ידועה, ויש המפרשים אותם כמייצגים את חמשת הלאומים המרכזיים של סין (אף כי בפועל מכירה הממשלה בחמישים וששה לאומים); לפי פרשנות אחרת הם מייצגים את חמשת המעמדות.
גבול העיגול האדום מכיל חיטה המשקפת את הפילוסופיה המאואיסטית של מהפכה חקלאית. בחלק המרכזי התחתון של גבול העיגול יש גלגל שיניים שמציין את העובדים התעשייתיים.

כל האלמנטים האלו עוצבו במטרה לסמל את המאבקים המהפכניים של העם הסיני מאז תנועת הארבעה במאי, והקואליציה של מעמד הפועלים שהצליחה לייסד את הרפובליקה העממית של סין.

הסמל עוצב על ידי ליאנג סישנג, אדריכל מפורסם, בתחרות שנערכה בעת ייסוד הרפובליקה העממית, עם דמיון ברור לסמלים שהשתמשו בהם בברית המועצות. הסמל נקבע ב-20 בספטמבר 1950 על ידי השלטון העממי המרכזי.

==קישורים חיצוניים==

קטגוריה:הרפובליקה העממית של סין: סמלים לאומיים
הרפובליקה העממית של סין

הרפובליקה העממית של סין
סין
סמל וייטנאם

סמל וייטנאם עוצב לפי הסמלים של המפלגה הקומוניסטית של וייטנאם ובו נראה הכוכב הצהוב על הרקע האדום. גלגל השיניים והיבול מסמלים את שיתוף הפעולה של החקלאות והעבודה התעשייתית במודל הקומוניסטי. הסמל אומץ כסמל של הרפובליקה הדמוקרטית של וייטנאם (צפון וייטנאם) ב-30 בנובמבר 1955 והפך לסמל לאומי בעקבות האיחוד עם דרום וייטנאם ב-2 ביולי 1976.

==קישורים חיצוניים==

קטגוריה:וייטנאם: סמלים לאומיים
וייטנאם
וייטנאם
בלונד רדהד

בְּלוֹנְד רֶדְּהֶד (באנגלית: Blonde Redhead; "ג'ינג'ית בלונדינית") היא להקת אינדי-רוק מניו יורק. בהרכב חברים הזמרת היפנית קַאזוּ מָאקִינוֹ וצמד התאומים האיטלקיים, סִימוֹנֶה ואָמַדֵאוֹ פַּאצֶ'ה. שם הלהקה שאול משירה של להקת DNA, שפעלה בניו יורק בשנות ה-70 וה-80.

צליל הלהקה הושווה לרוב לזה של סוניק יות'. סטיב שלי, מתופף סוניק יות', הוא שגילה את בלונד רדהד בשנת 1993 והפיק את אלבומם הראשון, "בלונד רדהד". באותה עת מנה ההרכב גם בסיסט יפני בשם מַאקִי טַאקַאהָשִׁי, שעזב כעבור זמן קצר. ההרכב נודע בקולה הייחודי של מאקינו, הנישא על גבי מקצב תופים מודגש וניסור גיטרות. סגנונם הבועט נקלט בהדרגה בקרב ציבור מאזינים גדל והולך, עד שאלבומם "Misery Is a Butterfly" משנת 2004 זכה לשבחים מהדהדים. מאקינו כתבה אלבום זה בעודה מתאוששת מתאונת רכיבה בה נרמסה על ידי סוס.

ב-3 באוגוסט 2006 אמורה הייתה בלונד רדהד להופיע בפארק הירקון בתל אביב, כלהקת חימום לדפש מוד. לאחר לבטים הודיע ההרכב על ביטול הגעתו, בשל החשש להיפגע מהתקפות הטילים של חזבאללה במלחמת לבנון השנייה. הופעות חלופיות התקיימו בתל אביב בתאריכים 5-6 ביולי 2007. הלהקה שבה והופיעה בישראל ב-2011, ב-31 באוגוסט במועדון הבארבי, ויום למחרת כמופע החימום של ג'יינז אדיקשן בגני התערוכה. הלהקה הופיעה במועדון הבארבי שוב ב-7 במרץ 2015, במהלך סיבוב ההופעות המלווה את האלבום "Barragán"

ב ינואר 2019 הופיעה הלהקה שוב בבארבי להופעה אחת.
ב-2023 יצא אלבום האולפן העשירי של הלהקה sit for dinner

==דיסקוגרפיה==
===אלבומים===
*1994 – Blonde Redhead 
*1995 – La Mia Vita Violenta 
*1997 - Fake Can Be Just as Good 
*1998 - In an Expression of the Inexpressible 
*2000 - Melody of Certain Damaged Lemons 
*2004 - Misery Is a Butterfly 
*2007 - 23
*2010 - Penny Sparkle
*2014 - Barragán
2023 Sit for dinner

==קישורים חיצוניים==

* 

* 
* 

קטגוריה:להקות רוק אמריקאיות
קטגוריה:להקות אינדי אמריקאיות
הפנרפיירדיר

הפנרפיירדיר (באיסלנדית: Hafnarfjörður) היא עיר בדרום מערב איסלנד, מדרום לקואופווגיר וכעשרה ק"מ מדרום לבירה רייקיאוויק. בעיר התגוררו בשנת 2018 כ-29,780 תושבים, והיא הייתה העיר השלישית בגודלה במדינה. העיר ששטחה 147 קמ"ר שייכת לאזור המטרופולין של רייקיאוויק. הפנרפיורדור היא מרכז הדייג הגדול באיסלנד והנמל השני בחשיבותו בסחר חוץ. בעיר מספר מפעלים תעשייתיים שהחשוב שבהם עוסק במיצוי אלומיניום.

==היסטוריה==
מרכז העיר
משמעות שמה של העיר הוא "מפרץ (פיורד) הנמל" ומקורו במפרץ הטבעי שסביבו היא שוכנת. העיר נזכרה לראשונה בימי הביניים ב"ספר היישובים" האיסלנדי (Landnámabók), והעדויות הראשונות מאת נוסעים למקום הן מהמאה ה-14. ב-1553 הוקמה בעיר הכנסייה הלותרנית הראשונה באיסלנד. סוחרים אנגלים הגיעו לעיר במאה ה-15 ובעקבותיהם הגיעו סוחרים גרמנים אשר ירשו את מקומם. סוחרי ההנזה המשיכו במגעים מסחריים עם היישוב עד 1602 מועד בו הנהיגה דנמרק מונופול דני עם איסלנד כולה. בשנת 1793 התיישב ביארני סילוורטסן בעיר והיה לסוחר ואיש עסקים. בהשפעתו התפתח המסחר בעיר והוא נודע מאז כ"אביה של הפנרפיורדור" ומכונה "סייר ביארני". התפתחות נוספת במשק הדייג המקומי הביאה לסלילת הכביש בין העיר לרייקיאוויק ב-1898, ולהכרזתה של הפנרפיירדיר לעיר ב-1908.

==תרבות==
בעיר מתקיים ביום הארוך בשנה פסטיבל ויקינגי שנתי, ובו משוחזרות אמנות ותרבות ויקינגית. האמונה העממית האיסלנדית כי הארץ מיושבת גם על ידי יצורים ננסיים המכונים "אלפים" (álfar) רווחת בהפנרפיירדיר באופן מיוחד. לפי אמונה זו מתגוררים האלפים מתחת לסלעים ובנקיקי הלבה שעליהם יושבת העיר. לעיר מפת תיירות רשמית המציינת היכן ניתן לנסות ולצפות באלפים, ומתקיימים בה סיורים מודרכים בנושא זה.

==ערים תאומות==
* 
* 
* 
* 
* 
* 

==קישורים חיצוניים==

* 
* 

קטגוריה:איסלנד: ערים
כביש 1 (איסלנד)

כביש 1 (באיסלנדית: Þjóðvegur 1 - "ת'יואוד'ווגיר 1") או כביש הטבעת (Hringvegur - "קרינגווגיר") הוא הכביש הראשי והחשוב באיסלנד. אורכו של הכביש הוא 1,336 ק"מ, הוא מקיף את האי כולו, ומקשר בין כל מרכזי האוכלוסייה העיקריים במדינה. בכביש שני נתיבים, למעט מספר קטעים העוברים דרך ערים וכפרים ובמנהרת קוולפיירד'יר (Hvalfjörður), שבהם הוא מתרחב וכולל נתיבים נוספים.

כביש 1 בעברו בתוך עיר הבירה רייקיאויק
רובו של הכביש סלול, אך חלקים ממנו, בעיקר במזרח המדינה, עדיין עשויים עפר. סלילת הכביש הושלמה בשנת 1974, עם פתיחת גשר באורך של כ-900 מטר מעל לנהר סקייד'ראו (Skeiðará) שבדרום המדינה. ב-5 בנובמבר 1996 נהרס הגשר לחלוטין, כאשר כמות עצומה של מים מהתפרצות תת-קרחונית (Jökulhlaup) סחפה אותו יחד עם שני גשרים סמוכים נוספים. כתוצאה מכך, נותק חלקה המזרחי של המדינה עד לתיקון הנזק.
ב-11 ביולי 1998 נחנכה מנהרת קוולפיירד'יר (Hvalfjarðargöng) החוצה את הפיורד מצפון לרייקיאוויק שעל שמו היא נקראת. המנהרה עוברת בעומק של 165 מטר מתחת לפני הים, ומקצרת את המרחק בין הבירה למערב ולצפונה של איסלנד ב-62 ק"מ. 
כביש 1 במזרח איסלנד
למרות חשיבותו של הכביש, נע מספר כלי הרכב המשתמשים בו מכ-10,000 ליום באזור הבירה רייקיאוויק ועד כ-100 בלבד באזורי הספר. בעונת החורף חשופים קטעים מהכביש, כמו כבישים אחרים באיסלנד, לאפשרות של סגירה פתאומית בשל תנאי מזג האוויר.

==ראו גם==
*כביש 1 (אוסטרליה)

==קישורים חיצוניים==

* [http://www.vegagerdin.is/english/ אתר רשות הדרכים האיסלנדי]

קטגוריה:ערכים שבהם תבנית בריטניקה אינה מתאימה
קטגוריה:איסלנד: תחבורה
1 (איסלנד)
קטגוריה:אירופה: כבישים היקפיים
עמיתי מקארתור

תוכנית עמיתי מקארתור היא תוכנית של קרן ג'ון ד. וקתרין ט. מקארתור המחלקת מדי שנה מענקים לשם עידוד מצוינות. המענק ניתן בכל שנה לכ־20 עד 30 אזרחים או תושבי ארצות הברית, ללא הגבלת גיל או תחום עיסוק, המגלים "מצוינות בלתי רגילה ועתיד מבטיח להמשך עבודה יצירתית". על פי אתר הקרן "המענק איננו מוענק על פי הישגי העבר, אלא כהשקעה במקוריותו, תבונתו והפוטנציאל של אדם". הסכום הנוכחי של המענק הוא $800,000, המשולמים בתשלומים המתפרשים על פני חמש שנים. עד 2023 קיבלו את המענק 1,131 אנשים בגילאים הנעים בין 18 ל־82. המספר הגדול ביותר של זוכי הפרס עד כה הוא באוניברסיטת הרווארד (188), לאחר מכן אוניברסיטת ייל (95) ובמקום השלישי אוניברסיטת קליפורניה בברקלי (78).

== קישורים חיצוניים ==

* 

*
קטגוריה:פרסים אמריקאיים
קטגוריה:פרסים חברתיים
חצר ראשונים בדגניה

חצר ראשונים - מבט כללי
מקרא תרשים חצר הראשונים: 1. חדר אוכל מטבח ומקלחת; 2. בית המגורים הראשון; 3. שער החצר; 4. לול; 5. אסם; 6. נפחייה; 7. מחסן מזון ל[[בעלי חיים; 8. שובך יונים; 9. אורווה ורפת]]
הכניסה לחצר ראשונים
חדר האוכל]]
שלט על חדר האוכל בקיבוץ דגניה א' שנמצא ליד הבית הראשון בקיבוץ ומשמש כארכיון
חצר ראשונים היא החצר של קבוצת דגניה א' שנבנתה בשנת 1912 בעת שחברי הקבוצה עברו מאום ג'וני ליישוב הקבע שלהם סמוך למוצא הירדן מהכנרת ושוחזרה בשנות השמונים של המאה העשרים. המקום הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.
== היסטוריה ==
חצר הראשונים נבנתה בצורה דומה לחצרות במקומות אחרים כמו בבן שמן, כנרת וסג'רה במתכונת של חוות גרמניות לפועלים. המבנים מוקפים חומה, גדר ושער כניסה. קירות הבניינים בעובי של כחצי מטר בנויים מאבן בזלת מסותתת מבחוץ ומטויחת מבפנים. הגגות מכוסים רעפי חרס שצבעם אדום. במקום נבנו רפת, מחלבה, אסם, לול מחסנים ובתי מלאכה ובאמצע שובך יונים. מחוץ לחצר ניבנו חדר אוכל, מקלחת, בית מגורים גדול ומפואר בעל שתי קומות לו גג רעפים. החצר נבנתה על ידי יוסף טריידל ואליהו קראוזה.

המקום שופץ ושוחזר בשנות השמונים של המאה העשרים, כשמלאו לדגניה שבעים שנה. במקום הוקם מוזיאון המציג את ראשיתה של דגניה מימי הקומונה החדרתית שהלכה להתיישב באום ג`וני ועד יישוב הקבע וההחלטה על השם דגניה. מטרת המקום היא להנציח את ראשוני דגניה שהיו הגרעין הראשון להגשמת רעיון הקבוצה. בנוסף במקום הוקמו גם אולם לזכרו של יוסף בוסל, ספרייה, ארכיון וחדר הנצחה. 

השטח המרכזי של החצר רוצף וגונן. את תוכנית השחזור והשיפוץ הכין האדריכל אלכס קשטן. נעשה שימוש בחומרי הבניה המקוריים, עצים שניטעו בעת שנבנתה החצר המקורית והוצבו בסביבה כלים חקלאיים ישנים לקישוט ולתצוגה. המקום משמש גם כמקום לעריכת טקסים ציבוריים ולחגיגת אירועים קבוצתיים.

== לקריאה נוספת ==
* ספי בן-יוסף, מדריך ישראל החדש, כרך 4 בעריכת מושון גבאי ויצחקי גל. הוצאת ידיעות אחרונות, משרד הביטחון וכתר. 2001. עמודים 252, 253.

== קישורים חיצוניים ==
* [https://degania.org.il/%D7%A1%D7%99%D7%95%D7%A8-%D7%91%D7%A7%D7%99%D7%91%D7%95%D7%A5/%D7%97%D7%A6%D7%A8-%D7%A8%D7%90%D7%A9%D7%95%D7%A0%D7%99%D7%9D/ חצר ראשונים] באתר דגניה

==הערות שוליים==

קטגוריה:הכנרת
קטגוריה:מבנים ביישוב
קטגוריה:מוזיאונים לתולדות היהודים בארץ ישראל
קטגוריה:עמק הירדן
קטגוריה:דגניה א'
קטגוריה:מועצה אזורית עמק הירדן: מבנים
קטגוריה:מועצה אזורית עמק הירדן: תרבות
קטגוריה:ישראל: אטרקציות תיירותיות
גוגל מוגל

גוֹגֶל מוֹגֶל (בפולנית: Kogel mogel) הוא משקה ביצים המשמש כתרופת סבתא במטבח היהודי וכקינוח במטבחים הפולני והאוקראיני.

המשקה משמש כתרופה לכאב גרון, לשיעול, לצרידות ולהצטננות. מקור המשקה במטבח היהודי בכפרי מרכז אירופה במאה ה-17. המאכל עשוי חלמוני ביצים המוקצפים יחד בתוספת חלב חם וממתיק כלשהו, לרוב דבש, אך גם סוכר. יש המוסיפים לו רכיב אלכוהולי, כגון רום.

עדות לשימוש ברכיבי המשקה לשיפור הקול מופיעה כבר בסוף המאה ה-13 במרכז אירופה: "ועוד יורנו רבינו על מה שראיתי בני אדם אוכלין שרשין מתוקין בשבת להנעים קול ודברים אחרים שאין דרך לאוכלם, וגם גומעים ביצה חיה" (שאלת ר' שמואל בר' ברוך, בתוך שו"ת ר' חיים אור זרוע, סימן נו).

הקינוח הפך פופולרי בפולין במחצית השנייה של המאה ה-20, בתקופת השלטון הקומוניסטי במדינה.

== ראו גם ==
* ליקר ביצים

==קישורים חיצוניים==

* 

קטגוריה:המטבח האשכנזי
קטגוריה:המטבח הפולני
קטגוריה:מאכלי ביצים
קטגוריה:קינוחי ביצים
קטגוריה:משקאות חלב
קטגוריה:קינוחים
קטגוריה:מוצרי חלב
ליקר ביצים

ליקר ביצים או אג נוג (באנגלית: Eggnog או egg nog) הוא משקה אלכוהולי המבוסס על חלב וביצים. משקה זה מוגש באופן מסורתי בארצות הברית, קנדה בחג המולד, חג ההודיה או בראש השנה האזרחית. המשקה עשוי מחלב, שמנת, סוכר, ביצים מוקצפות ומתובל באגוז מוסקט וליקר אלכוהולי כגון רום, ברנדי או ויסקי.

למשקה יש גרסה ללא אלכוהול.

==היסטוריה==
מקורו של המשקה אינו ברור ויש הסוברים שהוא התפתחות של הפוסט - משקה חלב מימי הביניים. גם מקור שמו של המשקה אינו ברור. ייתכן שהמילה "נוג" מקורה באנגלית תיכונה (middle English) שמשמעה שיכר, שלו נוספו ביצים ("אג"). משקה זה הוגש חם, והיה משקה של בני האצולה בלבד. מרכיביו היקרים מנעו מתושבי הכפרים לשתות אותו, ואילו בערים לא היה לפשוטי העם חלב, ורק האריסטוקרטיה יכלה להשיגו. במאה ה-17 נהגו לערבב את החלב והביצים המוקצפות ביין מדירה או בשרי. בראשית המאה ה-19 הגיע המשקה לארצות הברית, שם, בשל המיסים על הברנדי והיין, נעשה שימוש ברום מהקריביים. עד מהרה הפך המשקה למשקה חג פופולרי בארצות הברית.

החל משנות ה-60 של המאה ה-20 החלה להימכר גרסה מסחרית של המשקה הכוללת אלכוהול, או גרסה בלא אלכוהול. בתקופה זו החלו להגיש את המשקה קר.

==ראו גם==
* גוגל מוגל
* זביונה
* אדבוקט

==קישורים חיצוניים==

* 

קטגוריה:מאכלי חג המולד
קטגוריה:משקאות חלב
קטגוריה:המטבח האמריקאי
קטגוריה:מאכלי ביצים
פליגה

פליגה

פליגה (מכונה גם חלוקה פרוקריוטית או חלוקה בינארית – מאנגלית: Binary fission) היא אופן רבייה אל-זוויגית המשמש יצורים פרוקריוטיים (חד תאיים חסרי גרעין), והיא המקור ההתפתחותי למיטוזה – התהליך המקביל בתאי יצורים איקריוטיים (בעלי גרעין).

==פירוט התהליך==
הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. בתחילת תהליך השכפול נקשרים מספר חלבוני מפתח לאזור מקור השכפול וגורמים להפרדה מקומית בין גדילי הדנ"א המרכיבים את הסליל הכפול. פתיחה זו של הסליל יוצרת בועת שכפול (Replication bubble), המכילה שני מזלגות שכפול – אחד לכל כיוון (המזלגות קיבלו את שמם מצורת ה-Y שלהם). תהליך השכפול מתקדם בשני כיוונים, כאשר המזלגות הולכים ומתרחקים ממקור השכפול ובועת השכפול הולכת וגדלה, עד להשלמת שני עותקים של הכרומוזום המעגלי המקורי.

עם השלמת השכפול, נעגן כל אחד מסלילי הדנ"א לקרום התא, לעיתים בסיוע מזוזומים. התארכות התא מביאה להפרדת הכרומוזומים. חלוקת התא מבוקרת על ידי כתריסר סוגי חלבונים המתאספים לעבר מבנה פולימרי טבעתי הנקרא טבעת חיץ (septal ring) בתווך בין הכרומוזומים. חלבונים אלה מנחים את יצירת המחיצה בין התאים. השכפול מסתיים בחלוקת הציטופלזמה.

==פגמים תורשתיים==
פליגה היא תהליך אל-זוויגי – המידע התורשתי של הצאצאים אמור להיות זהה לזה של תא המוצא. מוטציות מופיעות במידע התורשתי של הצאצאים הודות לשגיאות בתהליך השכפול. ככלל, שיעור המוטציות בתהליך שכפול הדנ"א החיידקי הוא גבוה מזה של יצורים רב תאיים. תכונה זו מסייעת לחיידקים להסתגל לסביבות מחיה שונות אליהן הם מתפשטים, כמו גם לפתח עמידות לאנטיביוטיקה. רבייה אל-מינית מאפשרת גידול אוכלוסין בקצב מעריכי. חיידקי קולי למשל מתחלקים כל כעשרים דקות בסביבת מחיה מיטבית, כלומר מכפילים את גודל המושבה.

==ראו גם==
* מיטוזה
* מיוזה

==הערות שוליים==

קטגוריה:תא
קטגוריה:רבייה
קטגוריה:מיקרוביולוגיה
איתי פרל

איתי פרל (נולד ב-24 בספטמבר 1978 בצפת) הוא זמר, פזמונאי, מלחין, מפיק מוזיקלי ומעבד מוזיקלי ישראלי.

== ביוגרפיה ==
למד ברימון בית ספר למוסיקה.

בשנת 2005 הוציא את אלבום הבכורה שלו, בנות, שלא זכה להצלחה רבה.

פרל כתב את השיר "ממי" למירי מסיקה ואת השיר "רגע ועוד רגע" ליעל נחשון, את השיר "השיר של איתי" ("ככה יצא") לאיה כורם, כתב גם את השיר "מסע חיי" לבועז מעודה לקדם-אירוויזיון 2008. כתב לאריק סיני את השירים "נובלס" ו"אל תדאגי ילדונת".

פרל שר ומנגן בהרכב בהופעות של יוני רכטר מ-2006 ועד היום.

באוקטובר 2007 הוציא את הסינגל "אפילו לא אני" מתוך אלבומו השני בהפקתו של אלון אולארצ'יק. בדצמבר יצא הסינגל השני מהאלבום, "ילד טוב נשבר" ובפברואר 2008 יצא הסינגל "מים מתחת לגשר". באפריל 2008 יצא אלבומו השני מים מתחת לגשר.
בשנת 2010 יצא הנה באתי הביתה, אלבום משותף לדנה ברגר ולאיתי פרל.
שיר הנושא של האלבום שימש גם כשיר הנושא של סדרת הטלוויזיה "חטופים".

ב-2012 יצא אלבום הסולו השלישי מסע בלוז, שכולו בלוז עברי מקורי. את יציאתו ליווה מסע הופעות מיוחד בכל הארץ.

ב-2013 יצא אלבום משותף עם דן תורן, קפטן דנימו ונערי הסיפון, פרל ניגן בגיטרה והיה שותף בהפקה המוזיקלית. האלבום הוקלט בסלון הבית של פרל בנוכחות קהל חי. ב-2015 כתב והלחין את "ארץ תכלת לבנה", השיר הפותח באלבומו של גידי גוב, אם היינו. ב-2018 הוציא את אלבומו החמישי מלון ערבה, בהפקת גיל נמט ונדב אזולאי.

ב-2020 הוא השתתף בביצועי השירים באלבום יוני ג'ירף של יוני רכטר.

ב 2023 הוציא גרסה אקוסטית לשיר הנה באתי הביתה כחלק ממלחמת חרבות ברזל.
ב-2024 הוציא את האלבום פעמים אחדות .

פרל הוא בנו של ראש עיריית צפת לשעבר, זאב פרל. מתגורר כיום בבאר שבע ובבעלותו פאב שכונתי קטן המכונה בפי רוב "הפרלה".

במשך 3 שנים היה בן הזוג של קרן פלס, והשיר "איתי" נכתב על מערכת היחסים שלהם.

== דיסקוגרפיה ==
=== אלבומי אולפן ===
* 2005: בנות
* 2008: מים מתחת לגשר
* 2010: הנה באתי הביתה <small>(ביחד עם דנה ברגר)</small>
* 2012: מסע בלוז
* 2018: מלון ערבה
* 2024: פעמים אחדות

== קישורים חיצוניים ==
* 

* טל פרי, [https://web.archive.org/web/20171201031050/http://mooma.mako.co.il/Article.asp?GroupID=1912&ItemID=84823&ArtistID=25792 "אני איש של מילים ולחנים"], באתר MOOMA, 28 באוקטובר 2007
* 
* 
* 
* 
* 
* 
* 
* 

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:זמרים ישראלים
קטגוריה:זמרים השרים בעברית
קטגוריה:בוגרי רימון בית ספר למוסיקה
קטגוריה:זוכי פרס אקו"ם
קטגוריה:משפחת פרל
קטגוריה:ישראלים שנולדו ב-1978
לא עוצרת

לא עוצרת הוא האלבום השני של זמרת הפופ הישראלית רוני דואני ("רוני סופרסטאר"). האלבום יצא ב-22 ביוני 2005 על ידי חברת התקליטים הליקון.

האלבום חולק לשני חלקים,<ref></ref> זהו החלק הראשון מתוך האלבום המלא. האלבום הופק על ידי מפיקים מהארץ ומפיקים מחו"ל וכולל 6 רצועות אשר תורגמו ברובן מאנגלית לעברית. בתרגום חלק מהשירים השתתפה גם רוני עצמה.

הסינגל הראשון מהאלבום "אדוני" יצא לאור ב-22 בפברואר 2005. הסינגל נכתב והולחן על ידי עברי לידר, וזכה להצלחה מסחררת בארץ. הקליפ זכה להצלחה רבה. הסינגל השני ששוחרר נקרא "מותק II", והוא תרגום לשיר "Good Morning, Papa"<ref></ref> שבוצע במקור על ידי להקת הבנות האוקראינית VIA Gra.

לאלבום צורף השיר "נסיכת פופ", אותו רוני ביצעה במקור בפסטיגל 2004, "לא יאומן כי פסטיגל". את שיר הנושא של האלבום "לא עוצרת" ביצעה בפסטיגל של אותה שנה במסגרת תחרות השירים.

== רשימת שירי האלבום ==
=== לא עוצרת ===
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=100|שיר
!width=70|אורך
!width=70|מילים
!width=70|לחן
!width=70|עיבוד
|-
! אדוני
| 03:53
| עברי לידר
| עברי לידר
| הנרי
|-
! בא לי
| 02:52
| רוני דואני
| אלברמארק
| גיא ליכטנטל
|-
! מותק I
| 03:04
| רוני דואני
| ג'ורג' סמואלסון
| ג'ורג' סמואלסון
|-
! אם אתה רוצה אותי
| 03:30
| רועי גור
| אולפלדט, נ'דיאה
| פיני ארונבייב
|-
! מותק II
| 03:42
| חגי מזרחי, פיני ארונבייב
| קונסטנטין מלדזה 
| פיני ארונבייב
|-
! אולי
| 03:08
| רוני דואני
| ג'נסקי, היירדהל, הלמרסן
| גיא ליכטנטל
|}

==סינגלים==

== הערות שוליים ==

קטגוריה:אלבומי 2005
קטגוריה:אלבומי רוני דואני
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הליקון
נמר אמור

נמר אמור (שם מדעי: Panthera pardus orientalis או Panthera pardus amurensis) הוא תת-המין הצפוני ביותר מבין תת-המינים החיים של הנמר. נמר אמור מוכר גם בשמות נמר המזרח הרחוק או נמר סיבירי.

אזור תפוצת נמר אמור משתרע מהרי סיחוטה-אלין שבמזרח הרחוק הרוסי ועד להרים הצפוניים של חצי האי הקוריאני, באזור הנהר אמור. סכנת ההכחדה המרחפת מעל נמר אמור חמורה למדי: אוכלוסייתו העולמית של המין מוערכת ב-25–34 פרטים בלבד, ואילו בעבר הוגדרה אוכלוסייה של כ-90 פרטים בבר, כניתנת לשיקום. 290 פרטים בשבי נמצאים בגני חיות באירופה, ברוסיה ובארצות הברית. הרס אזור המחיה הטבעי ותעשיית הפרוות הם מהסיבות להידלדלות אוכלוסיית נמרי אמור בטבע. כתוצאה מכך מסווג נמר האמור כאחד מבין החתולים הנדירים ביותר. בטבע נמר אמור חי בין 15 ל-20 שנים, ואילו בשבי הוא יכול לחיות מעל 20 שנים. נמר אמור נתון בסכנת הכחדה חמורה ובשל כך הוא גם הנדיר ביותר מבין החתולים הגדולים.

פרוותו של נמר האמור היא העבותה ביותר מבין פרוות הנמרים. צבעה קרם חיוור (בעיקר בחורף). עוביה הוא כ־2.5 סנטימטרים בקיץ ו־7.5 ס"מ בחודשי החורף הקרים. משקל הזכרים נע בין 35 ל-48 ק"ג, אולם במקרים חריגים פרטים גדולים עשויים להגיע למשקל של 60 עד 75 ק"ג. הנקבות קטנות יותר מהזכרים ושוקלות בין 24 ל-43 ק"ג. נמר אמור יכול להגיע לאורך 3 מטרים.

נמר אמור בעל רגליים פרוותיות וגדולות המשמשות לו כ"נעלי שלג", בדומה לנמר השלג.

==התנהגות==
אזור תפוצתו של נמר האמור חופף את אזור התפוצה של הטיגריס הסיבירי, אולם בשונה מתת-מינים אחרים, נמר האמור אינו מושפע באופן ניכר מהקרבה לטיגריסים. כאשר נמצא בקרבתם של טיגריסים, הוא נוטה להימנע מציד או מסימון טריטוריות, וזאת כדי להימנע מתחרות על המזון ומסיכון צאצאיו.

כמו כל הנמרים, נמר האמור הוא צייד זריז וסתגלן. הוא ניזון מאיילים שונים כגון אייל סיבירי ואייל סיקה, מארנבות, גוראלי אמור, בונים ומכרסמים קטנים הנקרים בדרכו. נמר האמור הוא בעל חיים מתבודד ופעיל בשעות הלילה.

עונת הרבייה של נמר האמור מתרחשת בין סוף האביב לתחילת הקיץ, כאשר משך ההריון הוא כ־12 שבועות. הגורים נשארים עם אמם במשך שנתיים, עד אשר הם נעשים עצמאים באופן מלא. הנקבות מגיעות לבגרות מינית בגיל שלוש עד ארבע שנים.

==שימור==
הן נמר האמור והן הטיגריס הסיבירי נפגעו אנושות מידי האדם. שטחי המחיה המשותפים שלהם נהרסו, וציד מוגבר בשל פרוותם היפה פגע בהם אנושות. בשונה מהטיגריס הסיבירי, שקיבל תשומת לב רבה יחסית בערוצי התקשורת העולמיים ואף אוכלוסייתו השתקמה, נמר האמור כמעט ולא זכה לתשומת לב כזו ובשל כך מודעות השמירה עליו נמוכה לעומת "בן דודו" הטיגריס.

באזור מחייתו הרוסי תוכנן לבנות צינור נפט, שאילו היה נבנה עלול היה לפגוע באופן קשה באוכלוסייה בצד הרוסי, ואולם תוכניות הבנייה שונו בעקבות לחץ מצד ארגוני השמירה על בעלי החיים.

ב-20 באפריל 2007 התגלתה גופה של נקבה ממין זה, שניצודה בתחומי מקלט לחיות בר ברוסיה. על פי הערכות, נותרו בטבע כשש נקבות וכ-25 זכרים.

==גלריה==
<gallery widths="200px" heights="150px">
קובץ:ZOO Olomouc08 Panthera pardus orientalis.JPG
קובץ:Leopard in the Colchester Zoo.jpg
קובץ:Amur Leopard Panthera pardus orientalis Facing Forward 1761px.jpg
קובץ:Amur Leopard Pittsburgh Zoo.jpg
קובץ:Amoer panter (3956785622).jpg
</gallery>

==קישורים חיצוניים==

* 

== הערות שוליים ==

קטגוריה:טקסונים שתוארו בידי הרמן שלגל
קטגוריה:בעלי חיים שתוארו ב-1857
קטגוריה:נמר
קטגוריה:בעלי חיים בטייגה
קטגוריה:סיביר: יונקים
קטגוריה:רוסיה: מינים אנדמיים
קאולון סיטי

קַאוּלוּן סיטי (בסינית: 九龍城區) הוא תחום מנהלי בחצי האי קאולון שבהונג קונג. שטחו הוא כ-10 קילומטר רבוע. על פי מפקד האוכלוסין משנת 2021 אוכלוסייתו מנתה 410,634 תושבים. התחום מיועד ברובו למגורים, והאוכלוסייה בו בעלת השכלה והכנסה גבוהות יחסית לאזורים אחרים בהונג קונג.

בתחום זה שוכנות האוניברסיטה הפתוחה של הונג קונג ואוניברסיטת המטביל. כן שוכן בו נמל התעופה קאי טאק, ששימש בעבר את הונג קונג לטיסות בינלאומיות, עד 1998.

האזור כולל בתוכו את השכונות:
*קאולון סיטי
*הו מַאן טִין
*הוּנְג הַם
*קַאי טַאק
*קַאולוּן טוֹנג
*טוֹ קְוַוה וַואן
*גן וַומְפְּוַוה.
==ראו גם==
*העיר המגודרת קאולון

==קישורים חיצוניים==

* 

==הערות שוליים==

קטגוריה:הונג קונג
קוון טונג

קְווּן טוֹנְג (בסינית: 觀塘區) הוא תחום מנהלי בקאולון שבהונג קונג. שטחו הכולל 11.26 קילומטר רבוע. על פי מפקד האוכלוסין משנת 2021 אוכלוסייתו מנתה 673,166 תושבים.

זהו האזור הצפוף ביותר בהונג קונג, עם 59,800 איש לקמ"ר אחד. נכלל בו גם אזור תעשייה רחב, שנבנה בשנות ה-50 של המאה ה-20. כ-50% מהאוכלוסייה מתגוררת בדיור ציבורי שנבנה על ידי הממשלה.

כולל בתוכו את השכונות:
*קוון טונג
*נְגַאוו טַאוו קוֹק
*מפרץ קאולון
*שַׁאוו מַאוו פִּינג
*לַאם טִין
*יַאוו טוֹנְג
*לֶי יוּאֶ מוּן.

==קישורים חיצוניים==

* 

אזור קוון טונג - תמונה פנורמית, 2014

==הערות שוליים==

קטגוריה:הונג קונג
שם שו פו

שַׁם שׁוּ פּו (בסינית: 水埗區) הוא תחום מנהלי בקאולון שבהונג קונג. שטחו הכולל הוא כ-10 קילומטר רבוע. בשנת 2011 מנתה אוכלוסייתו כ-380,855 איש.

האזור נחשב לעני ביותר בהונג קונג. מתגוררים בו מהגרים מסין ופועלים רבים.

==שכונות==
התחום כולל בתוכו את השכונות הבאות:
* שַׁם שׁוּ פּוֹ
* צֶ'נְג שַׁא וַואן
* קאולון טונג (מערב)
* לַאי צִ'י קוֹק
* מֵי פוּ סַאן צ'וּאֶן
* טַאי הַאנְג סַאי
* טַאי הַאנְג טונג
* טַאי ווֹ פִּינְג
* שֶׁק קִיפּ מֶי
* סוּ אוּק
* האי סְטוֹנקַאטֶר
* יַאן יַאט צוּאֶן

==קישורים חיצוניים==

* 

קטגוריה:הונג קונג
וונג טאי סין

ווֹנְג טַאי סִין בהונג קונג
וונג טאי סין
ווֹנְג טַאי סִין (黃大仙區) הוא תחום מנהלי בקאולון שבהונג קונג, היחיד ללא מוצא לים. שטחו הכולל הוא 9.36 קמ"ר. בשנת 2000 מנתה אוכלוסייתו 432,400 איש.

האוכלוסייה באזור נחשבת לאחת העניות ביותר בהונג קונג. כ-85% מהתושבים מתגוררים במבני דיור ציבורי ממשלתי.

האזור נקרא על שם מקדש וונג טאי סין שבתחומו, שהוקדש לטאואיסט וונג טאי סין.
 
התחום כולל את השכונות:
*וונג טאי סין 
*גבעת היהלום 
*ווַאנְג טַאו הוֹם 
*לוֹק פוּ 
*צ'וּק יוּאֶן 
*טְסְז וַאן שַׁאן 
*פוּנְג ווֹנְג 
*צ'וֹי הוּנְג 
*צ'וֹי וַואן

==קישורים חיצוניים==

* 

קטגוריה:הונג קונג
יאו צים מונג

חוף ביאו צים מונג במבט לאי הונג קונג
יַאו צִים מוֹנג
יַאו צִים מוֹנג (油尖旺區) הוא מחוז מנהלי בקאולון שבהונג קונג. שטחו הכולל הוא 6.55 קילומטר רבוע. הוא אחד המחוזות החשובים ביותר בהונג קונג. בשנת 2011 מנתה אוכלוסייתו כ-308,000 איש. 

המחוז קיבל את שמו משלוש השכונות מהן הוא מורכב, יאו מַה טֵי, צִים שַׂה צוֹי ומוֹנְג קוֹנְג.

במחוז זה ממוקמת אוניברסיטת הונג קונג למדעי המדינה.

ב-13 בדצמבר 2008 הושלכו שני בקבוקי חומצה לתוך קהל קונים במרכז קניות במחוז יאו צים מונג. הבקבוקים הושלכו כנראה מהקומה ה-12 בבניין סמוך. אירועי פיגוע חומצה דומים קרו שוב ושוב באותו מקום מספר פעמים בשנים 2009-2010. באירועים נפגעו כ-130 בני אדם, והמבצע לא נתפס עד היום.

==קישורים חיצוניים==

* 

קטגוריה:הונג קונג
חזקה (קניין)

חֲזָקָה הוא מושג משפטי המתאר שליטה אפקטיבית בנכס, יהא זה נכס מקרקעין או נכס מיטלטלין. מושג החזקה נפרד ממושג הבעלות ותיתכן חזקה שאינה מלווה בבעלות. שכירות ועכבון הם סוגי חזקה כדין הנפרדים מן הבעלות. חזקה שלא כדין הנפרדת מהבעלות היא עקב גזל או גנבה.

שיטות משפט שונות מקנות לחזקה חשיבות כה רבה, עד שידועה האימרה האנגלית העתיקה לפיה "החזקה היא תשע עשיריות מהחוק" ("Possession is nine points in the Law" או בלשון מודרנית יותר "possession is nine-tenths of the law").

==חזקה ובעלות==
במשפט הישראלי, ישנם מקרים מסוימים בהם חזקה רבת שנים במקרקעין מקנה בעלות. כאן יש להבחין בין טענה לבעלות מהותית בנכס, לבין הטענה שתקופת התביעה התיישנה, ולכן לא ניתן לתבוע את סילוק יד התופס מן הנכס. במקרה האחרון, ההתיישנות היא דיונית בלבד, והבעלות על הנכס נותרת של הבעלים המקוריים, אך הוא אינו יכול לפעול לקבלת החזקה לידיו.

לפי סעיף 78 לחוק הקרקעות העות'מאני, מי שעיבד קרקע מסוג מירי במשך 10 שנים רצופות, זכה לבעלות עליה. במקרקעין לא מוסדרים לאחר 15 שנים יכול המחזיק לטעון להתיישנות, אך לא יוכל להרשם כבעלים במרשם המקרקעין. על פי סעיף 51 לפקודת הסדר מקרקעין, מי שמוכיח לפקיד ההסדר בעת ההסדר כי הוא מחזיק בקרקע מעבר לתקופת ההתיישנות, רשאי יהיה להרשם כבעליה. זכות זו נקראת במשפט "חזקת שנים". במקרקעין מוסדרים אין התיישנות, וגם מי שמחזיק בהם שנים רבות לא יזכה לקבל בעלות עליהם.

==חשיבות החזקה==
קביעת המחזיק בנכס היא חשובה במגוון של הקשרים משפטיים. כך, למשל, מוקנות למחזיק בנכס מקרקעין, בפרק ב' של חוק המקרקעין, זכויות רבות שנועדו להגן על החזקתו, לרבות הזכות לנקוט בכוח לסילוק פולש. כן חשוב איתורו של המחזיק לצורכי חיוב בארנונה.

על פי כללי הסמכות העניינית תביעות הנוגעות לחזקה במקרקעין (וכן תביעות הנוגעות לחזקה במיטלטלין הכרוכות בתביעות הנוגעות לחזקה במקרקעין), הן בסמכותו של בית משפט השלום.

==חזקה במשפט העברי==
===חזקת ראיה===
במשפט העברי, מהווה החזקה ראיה למחזיק בנסיבות מסוימות. על פי המשפט העברי כל אדם שהחזיק בנכס במשך שלוש שנים בידיעת הבעלים, ולא ערער הבעלים על חזקתו בבית-דין, ויש לו טענה מדוע הוא נמצא בנכס, הרי שהחזקה עצמה מהווה ראיה שהנכס בבעלותו.

לפי המשפט העברי החזקה אינה מהווה דרך לקנות את הנכס, אלא רק להביא ראיה לבעלות על הנכס, ואם המחזיק מודה שלא הייתה כל הקניה אחרת (כגון על ידי כסף), הרי שאין בהחזקתו ממש.

==קישורים חיצוניים==
* 

קטגוריה:דיני מקרקעין
קטגוריה:דיני קניין
קטגוריה:משפט עברי: קניינים
אזור מרכז ומערב הונג קונג

מרכז ומערב הונג קונג (בסינית: 中西區) הוא תחום מנהלי בהונג קונג.
אוכלוסייתו בשנת 2006 הגיעה ל-261,884 נפש.
המרכז הוא האזור המסחרי של העיר, המערב הוא יותר אזור מגורים, והיה אחד מהאזורים המפותחים הראשונים בהונג קונג. שניהם ממוקמים בצדו הצפוני של האי הונג קונג.

==היסטוריה==
תחום המרכז היה האזור הראשון בו תוכנן פיתוח עירוני בהונג קונג. בו גם שכנה המושבה ההונגקונגית הראשונה בתקופת שלטון הבריטים - ויקטוריה סיטי, שהייתה אף עיר הבירה של הקולוניה באותו זמן. הבריטים החלו למכור את אדמות הונג קונג ביוני 1841, 6 חודשים אחרי הנפת הדגל הבריטי בפוססיישן פוינט (נקודת אחיזה - אזור במערב הונג קונג, בו עגנו לראשונה חיל הים הבריטי קודם לחתימת חוזה נאנקינג). 51 חלקות אדמה נמכרו, ו-23 בתי סוחרים (להקמת משרדים). באותו זמן רק שני רחובות אלבני נולה (כיום רחוב גרדן) וגלניליי נולה (כיום רחוב גלניליי) הוקצו לשימוש בריטי, שני רחובות אלו הוכרו כ"גבעה הממשלתית".<br />
ב-1857 הרחיבה הממשלה הבריטית את ויקטוריה סיטי, וחילקה אותה ל-7 תחומים, אשר כיום מוכרים כולם כאזור מרכז ומערב הונג קונג. האזור הוכר כאזור אירופי, עד שבשנת 1860 החלו גם סוחרים סינים לקנות נכסים באזור, באזור רחובות פוטינגר ווולינגטון. אזור המרכז היה אזור עסקים אירופי, בו הוקם לראשונה הבנק העולמי HSBC (בנק הונג קונג - שנגחאי). כשאזור המערב שימש אזור מסחרי לסוחרים הסינים. כשערך האזור גדל, נקבעה אספה בפברואר 1866 כדי ליסד את "כוח השמירה האזורי" של המשטר, להגנה על האזור הספיציפי.<br />
ב-1890 הגיעה אוכלוסיית התחום ל-200,000 תושבים רובם באזור ויקטוריה סיטי.

==פוליטיקה וממשל==
נמל ויקטוריה
מועצת התחום בהונג קונג, הוא בעיקר גוף מייעץ בממשלת הונג קונג עם אפשרויות מאוד מוגבלות. אפשרויותיהם מצומצמות לבניית וניהול פארקים עירוניים, פעילויות בידור, פעילויות תרבות ופיתוח תיירות.<br />
אחת לארבע שנים נערכות בחירות לראשות המועצה. הבחירות האחרונות התקיימו ב-23 בנובמבר 2003, למנהל שהתחיל ב-1 בינואר 2004. 15 חברי מועצה נבחרו, ו-4 מונו על ידי הממשלה.

==אזורים==
*סנטרל (מרכז) Central 中環
*מזרח הרמות האמצעיות Mid-Levels East 半山東
*רחוב קסטל Castle Road 衛城道
*פסגת ויקטוריה Peak 山頂
*האוניברסיטה University 大學
*קריית קנדי והר דייוויס Kennedy Town 堅尼地城 and Mount Davis 摩星嶺
*קְוֻון לוּנְג Kwun Lung 觀龍
*סַאי וַואן Sai Wan 西環
*בֶּלְצֶ'ר Belcher 寶翠
*שֵׁק טוֹנְג צוֹי Shek Tong Tsui 石塘咀
*סַאי יִינג פּוּן Sai Ying Pun 西營盤
*טוּנְג וַוה Tung Wah 東華
*רחוב מרכז Centre Street 正街
*רחוב מים Water Street 水街

==דמוגרפיה==
במפקד האוכלוסין שנערך בשנת 2001, מנה התחום 261,884 נפש, ו-89,545 משקי בית. מבין 18 התחומים, אזור המרכז והמערב הוא השני מבחינת הכנסה למשק בית (25,350$HK לחודש) אחרי וואן צ'אי. מבחינת כמות האוכלוסין לפי משקי בית, היא השלישית הקטנה ביותר (2.8) אחרי וואן צ'אי ויאו צים מונג.

==גאוגרפיה==

שטחו הכולל של התחום הוא 12.4 קמ"ר. התחום כולל בתוכו את צידו הצפון מערבי של האי הונג קונג, ומוקף על ידי וואן צ'אי ממזרח, דרום הונג קונג מדרום, נמל ויקטוריה במערב. התחום אף כולל בתוכו את "אי ירוק" ו"אי ירוק קטן", שני איים לא מיושבים במערב הונג קונג.<br />
אזורים ממערב למזרח על גדות נמל ויקטוריה: קריית קנדי, סאי יינג פון, שֶׁנְג וַואן, מרכז (סנטרל) ואדמירלטי.

==קישורים חיצוניים==

* 
* [https://web.archive.org/web/20130926132726/http://www.districtcouncils.gov.hk/central/en/welcome.html אתר המועצה] 

== הערות שוליים ==

קטגוריה:הונג קונג
ענבי הגפן בענבי הגפן

ענבי הגפן בענבי הגפן (דבר נאה ומתקבל), היא אמרת חז"ל שהשתרשה בשפה העברית, ומתארת שידוך הולם בין גבר לאישה.

==בספרות חז"ל==
מקור האמרה הוא בתלמוד:
 
לפי פירוש המהרש"א, האמרה מכוונת גם כלפי זיווג בת כהן עם גבר כהן.

המשמעות המילולית של הביטוי היא הרכבת זמורה משיח גפנים משובח ("ענבי גפן") בכנה משיח גפנים משובח, והאמרה מציינת שהכלאה זו מניבה פרי מוצלח - "דבר נאה ומתקבל". 

מופע נוסף של הביטוי קיים גם בילקוט שמעוני פרשת יתרו: "נשא אדם בת תלמיד חכם סוף שיהו בניו תלמידי חכמים. משלו משל ענבי הגפן בענבי הגפן".
יש שפירשו את הביטוי כרומז על צאצאים מוצלחים מזיווג ראוי שכזה, משום שכשם שהגפן, קרי היין, ראוי וזוכה לברכה משל עצמו, המשמשת לרוב בטקסים דתיים, כך ראויים בניהם של אלו.

==קישורים חיצוניים==

==הערות שוליים==

קטגוריה:אמרות חז"ל
קטגוריה:נישואים ביהדות
קטגוריה:ענבים בתרבות
מזרח הונג קונג

אזור מזרח הונג קונג (東區) הוא תחום מנהלי בהונג קונג. בשנת 2000 מנתה האוכלוסייה 620,800 נפש. התחום ממוקם בצפון מזרח הונג קונג (ראו מפה), וכולל בתוכו את האזורים 
*הנקודה הצפונית (North Point)
*הקטע המזרחי של מפרץ קוֹזוֶוי (Causeway Bay)
*מפרץ קְוַוארִי (Quarry Bay)
*שַאוו קֶה וַואן (Shau Kei Wan)
*הֶנְג פַה צ'וּאֶן (Heng Fa Chuen)
*צַ'אי וַואן (Chai Wan)

משנת 2011 פועל באזור מרכז השואה והסובלנות של הונג קונג.
==קישורים חיצוניים==

* 

קטגוריה:הונג קונג
הרו ולאנדרוס

"מבטה האחרון של הרו", ציור מאת [[פרדריק לייטון, המציג את הרו הממתינה בכליון עיניים ללאנדרוס בשעת הסערה בים.]]
הרו ולאנדרוס (ביוונית: Ηρώ και Λέανδρος) הוא מיתוס יווני, המגולל את סיפורם של הרו, כוהנת לאלה אפרודיטה שהתגוררה במגדל-מצודה בססטוס, על גדת ההלספונטוס, ושל לאנדרוס - עלם מהעיר אבידוס אשר מעברו השני של המצר. לאנדרוס היה מאוהב בהרו, ומדי לילה חצה בשחייה את ההלספונטוס כדי לשהות במחיצתה. הרו הייתה מדליקה מנורה במרומי המגדל כדי להנחותו בדרכו.

הרו נכנעה למתק שפתיו של לאנדרוס ולדבריו כי אפרודיטה, אלת האהבה, בזה לפולחנה של בתולה, ועל כן נאותה לתנות עמו אהבים. כך נמשך הדבר כל הקיץ. אך בליל חורף סוער אחד טלטלו הגלים את לאנדרוס, הרוחות כיבו את אורה של הרו, ולאנדרוס תעה בדרכו וטבע. כאשר גילתה זאת הרו, בצערה כי רב השליכה את עצמה ממרומי המגדל הימה ומתה גם היא.

שירם של דן אלמגור ומשה וילנסקי "מגדלור" מבוסס על אגדה זו.

==קישורים חיצוניים==

* 

קטגוריה:מיתולוגיה יוונית
דרום הונג קונג

אזור דרום הונג קונג הוא תחום מנהלי בהונג קונג. אוכלוסייתו בשנת 2000 הגיעה ל-282,400 איש.

==אזורים==
*אַבֶּרְדִין Aberdeen
*אַפּ לֵי צַ'או - אי שמחובר לאברדין באמצעות גשר אפ לי אפ ליי צ'או
* כף דה אגווילר 
* מפרץ מים עמוקים 
* פּוֹק פוּ לַם 
* מפרץ רִיפַּלְז 
*שֶׁק אוֹ 
*גבעת שַׁאווסוֹן 
*סְטֶנְלִי 
*וַוה פוּ 

==איים בתחום==
*אפ ליי צ'או
*קַאו פֵּי צַ'או 
*
*
*אי מגזין 
*האי האמצעי 
*
*האי העגול 
*טַאי טַאו צַ'או 
*טאו צ'או (Tau Chau)

==קישורים חיצוניים==

* 

קטגוריה:הונג קונג
ואן צ'אי

וואן צ'אי (בסינית: 灣仔區 וַואן צַאי, "תחום המערה") הוא תחום מנהלי בהונג קונג. אוכלוסייתו הגיעה בשנת 2000 ל-190,300 איש. הוא גם נודע כאזור עשיר, אחד מכל חמישה אנשים מחזיק ביותר ממיליון דולר הונג קונגי.

==גאוגרפיה==
האזור המכונה בדרך כלל וואן צ'אי כולל בתוכו את האזור המוקף ברחוב טונוקי, ואשר שוכנת בו תחנת MTR בשם זה, הממוקם בין מפרץ קוזווי ממזרח לאדמירלטי ממערב. "צפון וואי צ'אי", היכן שממוקם מרכז הכנסים והתערוכות הונג קונג, מתייחס בדרך כלל לאזור מצפון לרחוב גלוססטר, שיובש מהים אחרי שנות השבעים והוא מקבץ של בנייני ענק ומלונות.

התחום המנהלי וואן צ'אי כולל בתוכו את האזורים הבאים:
*וואן צ'אי
*צפון וואן צ'אי
*מפרץ קוזווי
*האפי וואלי (עמק שמח)
*מצפה ג'רדיין
*רחוב סטאבס
*ווֹנְג נַאי צ'וּנְג גַאפּ
*טַאי הַנְג

==פוליטיקה וממשל==
במועצה המנהלית חברים 11 חברי מועצה שנבחרו בבחירות חופשיות, ו-3 שמונו בידי הממשלה. ראש המועצה הוא אֲדַה ווֹנְג.

==קישורים חיצוניים==

* 

== הערות שוליים ==

קטגוריה:הונג קונג
ג'ונתן קו

ג'ונתן קו
ג'ונתן קו (באנגלית: Jonathan Coe; נולד ב-19 באוגוסט 1961 בברמינגהאם שבבריטניה) הוא סופר בריטי.

== חייו ==
לקו תואר ראשון מטריניטי קולג' קיימברידג' ותואר שני ודוקטור מאוניברסיטת נורוויק. לאחר לימודיו עבד באקדמיה שם היה עיתונאי ומבקר ספרות.

קו כתב מגוון רומנים בהם "בית השינה" שסיפורו סובב סביב אנשים בעלי הפרעות שינה, ו"מועדון האידיוטים" שעוסק בההתבגרות בברמינגהם של שנות השבעים על רקע גל השביתות שקדם למרגרט תאצ'ר ופיגועי המחתרת האירית. ספרים אלו תורגמו גם לעברית. בספריו מרחיב קו בענייני קולנוע, פוליטיקה, מוזיקה ועוד.

ספרו "בית השינה" זיכה אותו בפרס מדיסיס לסופר זר לשנת 1998.

==קישורים חיצוניים==

* 

* 
* [http://www.e-mago.co.il/Editor/literature-1232.htm מאמר אודות "בית השינה"] באתר e-mago

קטגוריה:סופרים בריטים
קטגוריה:סגל אוניברסיטאות בממלכה המאוחדת
קטגוריה:זוכי פרס מדיסיס לסופר זר
קטגוריה:בריטים שנולדו ב-1961
קורבן יולדת

קורבן יולדת הוא קורבן שהובא על ידי יולדת לבית המקדש, בזמן שהיה קיים. הקרבת הקורבן היא מצוות עשה מתוך תרי"ג מצוות. קורבן היולדת מאפשר לאישה לאכול בשר קורבן, או להיכנס אל בית המקדש, דברים שאסורים לה משעה שילדה. קורבן היולדת מובא 40 יום לאחר לידת בן, ו-80 יום לאחר לידת בת.

הקורבן מתחלק לשני חלקים - עולה וחטאת. לקורבן העולה מביאה האישה כבש בן שנה, ואם היא ענייה, היא מביאה תור או בן יונה. לקורבן החטאת מביאה האישה תור או בן יונה, בין ענייה ובין עשירה.

==מקור המצווה==
קורבן היולדת מפורט בתחילת פרשת תזריע ():

== טעמים למצווה ==
ספר החינוך מסביר שהקורבן נועד לעורר את היולדת להודות לאל על כך שעשה לה נס והציל אותה מחבלי הלידה.

=== חטאת היולדת ===
על קורבן החטאת שמביאה היולדת ישנה שאלה מפורסמת: וכי מה חטאה היולדת שעליה להביא קורבן הבא בדרך כלל על חטא?

לשאלה זו הוצעו תשובות שונות. בתלמוד הבבלי מובא הסברו של רבי שמעון בר יוחאי, לפיו הקורבן נועד לכפר על שבועת ביטוי של האישה: .

דבריו של רבי שמעון בר יוחאי זכו לביקורת של האמורא רב יוסף: . כלומר: קורבן חטאת מכפר על חטאים שנעשו בשוגג, ואילו שבועה זו שמתאר רבי שמעון בר יוחאי נעשתה במזיד. בנוסף, אם אכן המטרה היא לכפר על השבועה - היה על היולדת להביא כבשה או שעירה, כדין חטאת שבועה.

לפי המדרש, קורבן החטאת בא לסמל את גדלות האל, ולעומתו את קטנות האדם, הבאה לידי ביטוי בלידה.

הרד"צ הופמן מסביר כי את קורבן החטאת מביאים כל אלה שהיו מרוחקים בבית המקדש, ובכללם היולדת.

== דיני המצווה ==
זמן הקרבת הקרבן הוא 40 יום לאחר לידת זכר ו-80 יום לאחר לידת נקבה. את יום הלידה עצמו מחשיבים בספירה, ויש להשלים את ימי הספירה עד תומם כדי להקריב את הקרבן. לפיכך, בהלכה מקובל להגדיר את זמן הקרבן כיום הארבעים ואחד לזכר ויום השמונים ואחד לנקבה.

היולדת נחשבת למחוסרת כפרה, כלומר לכזו שלא יכולה לאכול קדשים גם לאחר שטבלה ונטהרה, כל זמן שלא הקריבה את קורבן החטאת. אמנם, אם הקריבה את החטאת וטרם הקריבה את העולה - כבר לא נחשבת למחוסרת כפרה, ויכולה לאכול קדשים.

==ראו גם==
* טומאת יולדת

== לקריאה נוספת ==
* נחמה ליבוביץ', עיונים חדשים בספר ויקרא, קורבן היולדת. (ירושלים תשמ"ג)

== קישורים חיצוניים ==
* 
* הרמב"ם, ספר המצוות, עשה עו
* ספר מצוות גדול, עשה רכ
* ספר החינוך, פרשת תזריע, מצווה קסח
* הרמב"ם, משנה תורה, הלכות מחוסרי כפרה, פרק ראשון
* הרב אליעזר מלמד, פניני הלכה טהרת המשפחה, [https://ph.yhb.org.il/18-09-08/#_te01ftn9_7 פרק ח סעיף ט - טומאת היולדת וטהרתה]
* 

==הערות שוליים==

קטגוריה:תרי"ג מצוות
קטגוריה:קורבנות ביהדות
קטגוריה:קורבן עולה
קטגוריה:קורבן חטאת
קטגוריה:פרשת תזריע
קטגוריה:מצוות בית המקדש
קטגוריה:מצוות עשה
הפונקט הגדול

מודיעין]]
הפונקט הגדול הוא כינוי לסלקציה כללית של 50 אלף מיהודי הערים בנדין, סוסנוביץ ודומברובה גורניצ'ה באזור זגלמביה, פולין, שערכו שלטונות גרמניה הנאצית ב-12 באוגוסט 1942.

הפעולה נעשתה באמצעות תרגילי הסחה בקנה מידה רחב לצורך הטעיית היהודים. הגרמנים מיינו את היהודים וניפו מהם באמצעות "טיהור" כ-12,500 בני אדם אשר נחשבו "בלתי פרודוקטיביים" (לא יצרניים, כלומר בעלי כושר עבודה נמוך). עם אנשים אלה נמנו בעלי משפחות גדולות, ילדים, נתמכי סעד, נכים, חולים וזקנים. כל אלה גורשו לאושוויץ להשמדה השיטתית שהחלה במאי 1942. היתר נשלחו לעבוד במפעלים גרמניים. לפעולה רבת היקף זו קדמו טיהורים בקנה מידה קטן יותר, וגם לאחריה נערכו טיהורים נוספים, עד שקהילות יהודי זגלמביה חוסלו לגמרי.
לזכרם של הנספים ניטע "יער קדושי זגלמביה", ליד מודיעין.

==קישורים חיצוניים==
* 

קטגוריה:שואת יהודי פולין
קטגוריה:שלזיה (פרובינציה)
קטגוריה:מלחמת העולם השנייה: 1942
תפריט

מסעדת "יונג קי" בהונג קונג]]
צילומי המנות, במסעדה טורקית בליון, צרפת]]
תפריט [[חג המולד 1937 מהאוניה "לקוניה"]]
תפריט (מלשון "פירוט") במסעדנות הוא רשימת מאכלים שמהם הסועד יכול לבחור את ארוחתו. לעיתים מוצגים רק שמות המאכלים ולעיתים מפורטים גם מרכיביהם. לצד המנות מוצג מחירן. במסעדות גורמה מוגש תפריט עם תמחור.

במסעדות ובבתי קפה, המאכלים בתפריט מוצגים לרוב בחלוקה לקטגוריות שונות. קטלוג נפוץ הוא למתאבנים, סלטים, מרקים, מנות עיקריות, קינוחים, משקאות (ובחלוקת משנה: משקאות קלים, חמים, אלכוהוליים). התפריט עשוי לאפשר בחירה בין כל מרכיביו או בחירה בין ארוחות שלמות (שיטה המכונה בישראל "ארוחה עסקית"). ישנן מסעדות המציעות תפריטים שונים לארוחות השונות במהלך היום. בחלקן תפריט ארוחת הצהריים עשוי להכיל חלק מפריטי ארוחת הערב, במחירים זולים יותר. 

בחדרי אוכל של בתי מלון וספינות נוסעים, באולמות אירועים, בכנסים וכדומה התפריט עשוי להיות תיאור של הארוחה שתוגש, ללא בחירה או עם בחירה מועטת. בבתי מלון רבים נמצא בחדרי המלון תפריט "שירות חדרים" המאפשר לאורחים להזמין טלפונית ארוחה לחדרם. תפריט זה לרוב מצומצם ויקר יחסית. 

התפריט עשוי להכיל מִדף בודד עד ספרון. הוא עשוי להיות מודפס על סוגי נייר שונים, החל מנייר פשוט וכלה בנייר מהודר, מעוצב במגוון אופני עיצוב גרפי, כרוך במגוון חומרים, החל מפלסטיק וכלה בעור או עץ, כל זאת בהתאם לתדמית ויוקרת המסעדה. באזורי תיירות מוצגים לעיתים תפריטים רב-לשוניים.

במסעדות מזון מהיר ושירות עצמי רבות לא מגישים תפריט לסועדים. פירוט המנות, לרוב בליווי צילומיהן, מצוי על לוח התלוי מאחורי דלפק ההגשה. במסעדות פועלים לעיתים אין תפריט והמלצר מפרט בפני הסועדים מהן מנות היום.

כיום למסעדות רבות אתרי אינטרנט והן מציגות גם בהם את תפריטיהן.

מסעדות המבצעות משלוחים או מאפשרות איסוף עצמי מציעות לפעמים תפריט משלוחים השונה מתפריטן הרגיל (למשל, מכיל רק חלק מהמבחר).

בישראל מסעדות רבות מציעות בפסח תפריט זמני השונה מהרגיל כדי לעמוד בדרישות הכשרות לפסח.

המונח תפריט משמש גם לתיאור תכנון ארוחה, כך בונים תפריט כשמזמינים קייטרינג, כשמתכננים מסיבה או כשמתכננים ארוחה ביתית. בבתי המעמד הגבוה לפני המאה ה-20 תפריט הארוחות נבנה לרוב על ידי בעלת הבית בהתייעצות עם מנהלת משק הבית או הטבחית. 

המונח תפריט משמש גם דיאטנים ובעלי מקצועות משיקים ברפואה ובספורט שבונים תוכניות תזונה לטווח ארוך עבור לקוחותיהם. תפריט כזה אינו כולל בהכרח מנות מפורטות, אלא עשוי לכלול קטגוריות כגון "מנת לחם" (הכוונה ללחם ולתחליפים אפשריים, לחמניות, קרקרים וכדומה), "מנת פחמימות" (כגון אורז, תפוחי אדמה, פסטה), ומנת פרי. התפריט כולל גם המלצה על מספר המנות מכל סוג המומלצות במהלך יום, ו/או מספר הקלוריות או שיטות חישוב אחרות, וכן המלצה על אופן בישול המזון, עיתוי צריכתו, חלוקתו על פני היום ועוד. 

איסוף תפריטים הוא תחביב שאינו נפוץ, העיתונאי אורי דן היה אספן תפריטים של סעודות חגיגיות.

כשמדובר על המושג "תפריט" שלא במסעדנות, הכוונה היא דומה: ריכוז של פריטים. למשל במחשוב, תפריט התחלה של מכשיר מאפשר ריכוז של כפתורים ויישומים במקום אחד.

== ראו גם ==

* תפריט התחל

==קישורים חיצוניים==

* [http://www.allabout.co.il/articlePage.aspx?Aid=215&AcatID=197 תכנון תפריט למסעדה] , מאתר המומחים של ישראל
* [https://web.archive.org/web/20070927184047/http://www.doctors.co.il/xID-1147,xCT-231,m-Doctors,a-Article.html בניית תפריט לדיאטת הרזייה על פי פירמידת המזון], באתר "דוקטורס"
* 
== הערות שוליים ==

קטגוריה:שירותי אירוח ואוכל
קטגוריה:מזון
קטגוריה:תזונה
עוגת חג המולד

עוגת חג המולד (באנגלית: Christmas cake) היא עוגת פירות מעוטרת המוגשת כקינוח בסיום ארוחת ערב חג המולד מדי חג המולד בממלכה המאוחדת, אירלנד ומדינות חבר העמים הבריטי.

העוגה מכילה פירות יבשים, צימוקים שקדים ודובדבנים ומעוטרת במרציפן או זיגוג סוכר. יש המוסיפים לעוגה אלכוהול.

הגרסה הסקוטית של העוגה נקראת "עוגת דנדי" על שם העיר דנדי בסקוטלנד, בה נוצרה גרסה זו המכילה ויסקי.

גרסאות אחרות של העוגה מכילות קרם תפוחים או תפוחים פרוסים.

נהוג להכניס לתוך העוגה מטבע או טבעת והמוצא אותה יכול להביע משאלה, או לפי אמונה אחרת, יזכה למזל טוב בשנה שלאחר מכן.

==ראו גם==
* פנפורטה
* פנטונה
* שורטברד
* עוגת המלך
* קק לאפיס סראוואק

==קישורים חיצוניים==

* [https://web.archive.org/web/20070216190207/http://www.virtualscotland.co.uk/scottish_recipes/dundee-cake.htm מתכון לעוגת דנדי]
* [http://www.matkonim.net/cakes/christmas.html מתכון] באתר מתכונים.נט
* [https://web.archive.org/web/20070405080356/http://www.britemb.org.il/generalukh/faqscustomsh.html#2 עוגת חג המולד] באתר שגרירות בריטניה

חג המולד
קטגוריה:מאכלי חג המולד
קייזו אושיו

קייזו אושיו (ביפנית: 牛尾啓三; באנגלית: Keizo Ushio; נולד ב-20 באוקטובר 1951, פוקוסאקי, יפן) הוא פסל באבן וגרניט שנודע ביצירותיו המונוליטיות, המשלבות פשטות חזותית ברעיונות גאומטריים מורכבים. טכניקת הגילוף שלו מושפעת מהמתמטיקה של רצועת מוביוס, המכונה בדרך כלל משטח חד צדדי וחד-צדדי, שקשה ליצור עם חומרים בעלי משקל וצפיפות רבה. אושיו זכה בעשרות פרסים בתחום הפיסול, ועבודותיו מוצגות במדינות רבות, ביניהן יפן, ארצות הברית, איסלנד ניו זילנד ספרד נורווגיה וישראל.<ref></ref> 

הוא למד באוניברסיטת קיוטו עד לשנת 1974 ולאחר סיום הלימודים המשיך ללמוד עוד שנתיים בבית הספר לאמנות. בשנת 1979 הוא זכה בפרס ראשון בתערוכה ביפן. בשנת 2003 הוא זכה בתחרות להצבת פסל בכניסה לגשר מיתרים הגדול בעולם, גשר אקשי-קייקיו.

== קישורים חיצוניים ==

* [http://www2.memenet.or.jp/~keizo/0005.htm אתר הבית של הפסל]

==הערות שוליים==

קטגוריה:פסלים יפנים
קטגוריה:יפנים שנולדו ב-1951
אלקנת הצבעים

אלקנת הצבעים
אלקנת הצבעים (שם מדעי: Alkanna tinctoria) היא מין בסוג אלקנה שבמשפחת הזיפניים, עשבוני רב שנתי.

==תיאור הצמח==
שורשה של אלקנת הצבעים מעוצה, ותחת קליפתו הוא אדום. גבעוליו הרכים שרועים וגובהו הכללי נע בין 10 ל-40 ס"מ. חלקי הצמח ירוקים מכוסים שערות רכות שבבסיסן נקודה בהירה. הענפים לא מסתעפים. העלים מוארכים – התחתונים מחודדים בצידם המחובר לגבעול והעליונים חובקים אותו מעט.

הפריחה בסוף החורף – תחילת האביב. התפרחת מתארכת, הפרחים יוצאים מחיק חפים ירוקים הגדולים מגביעו של הפרח. הגביע משונן בשפתו. הפרחים צינוריים, אורכם כ-10 מ"מ, רוחבם כ-8 מ"מ, צבעם כחול עז או לעיתים רחוקות לבן, ובתחתיתם כתם זהוב. הפרי הוא אגוזית כהה, צרה בחלקה התחתון, מעוגלת ומגובששת בחלקה העליון.

אלקנת הצבעים נפוצה באזור הים תיכוני. בארץ היא צומחת על חולות יציבים באזור החוף, או על אדמות חול-חמרה.

שמו העברי והמדעי, אלקנה, הוא שיבוש של שמו הערבי אל-חנא – על שם הצבע האדום המשמש לחינה שהיו מיצרים משורשיו האדומים. מן הצמח מופקים כיום חומרים המשמשים כחומרי צבע בתעשיית המזון והקוסמטיקה.

==שימושים רפואיים לפי מקורות קדומים ובימינו==
ברפואה הקלאסית שימשו שורשי הצמח לריפוי כוויות, כיבים מודלקים, צרכת ובעיות בטחול ובמערכת השתן. כן שימשו השורשים מרכיב בתכשיר להפלת עוברים. ברפואה העממית בימינו משמש השורש לריפוי בעיות במערכת העיכול, להורדת נפיחויות ולשיכוך כאבי פרקים ודלקות. לעיתים השורש משמש גם להכנת פתיליות לריפוי דלקות ברחם. בשל צבעו האדום משמש גם לצביעה ולייצור ממתקים.

== קישורים חיצוניים ==

* צחי אבנור, [https://www.flickr.com/photos/zachievenor/sets/72157650545878562/ אלקנת הצבעים בישראל], פליקר

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זיפניים
קטגוריה:פרחים כחולים בארץ ישראל
פנפורטה

פנפורטה (באיטלקית: Panforte) (שמה העברי: לחם צלבנים) היא עוגה איטלקית מסורתית שמקורה מהעיר סיינה שבטוסקנה מהמאה ה-13. עוגה מסורתית זו נאכלת בכל השנה, ומהווה קינוח מסורתי בחג המולד.

משמעות המילה פנפורטה היא "לחם חזק" המתייחס לא לקושיה של העוגה, אלא לתיבול החזק שבה שכלל, לפי חלק מהמסורות, פלפל שחור. לפי סברה אחרת מקור השם במילה "פנפיפטו" -"panpepato" - "לחם פלפל".

העוגה מוזכרת במסמכים משנת 1205 בהם מצוין שתושבי העיר נתנו את העוגה לנזירים ולנזירות בשבעה בפברואר באותה שנה כמעשר או מס.

עוגה זו הייתה נפוצה בתקופת מסעות הצלב בשל עמידותה ושימשה את הצלבנים במסעותיהם.

לפי אחת המסורות, העוגה המסורתית כללה 17 מרכיבים - כמספר רבעי העיר סיינה באותה עת: ובהם קמח, מים, דבש, סוכר, פירות כגון: מלון, לימון, קליפות לימון ותפוז, אגוזים ואגוזי מלך, שקדים, ותבלינים: כוסברה, קינמון, ציפורן, אגוז מוסקט, פלפל שחור ומשקה אלכוהולי.

==ראו גם==
* לחמנייה שחורה
* מנדלברויט

== קישורים חיצוניים==

* אייל שני, [https://web.archive.org/web/20071029014223/http://food.walla.co.il/?w=%2F919%2F1171350 עוגה לשלוש שנים] באתר וואלה.
* [https://web.archive.org/web/20070930185838/http://www.hashulchan.co.il/_Recipes/Recipe.asp?CategoryID=107&ArticleID=7819&RecipesCategoryID=314 מתכון] באתר על השולחן
* [https://web.archive.org/web/20070505023412/http://www.giacommo.net/recepies/dolce/panforte.htm פנפורטה] באתר האיטלקי של ג'קומו
* 
* 

קטגוריה:המטבח האיטלקי: קינוחים
קטגוריה:מאכלי חג המולד
קטגוריה:עוגות
טריזומיה 22

טריזומיה 22 היא פגם גנטי נדיר בו תאי הגוף נושאים שלושה עותקים של כרומוזום מספר 22 במקום שני עותקים. זוהי סיבה נפוצה להפלות טבעיות בשליש הראשון של ההיריון.<ref name=":0"></ref> טריזומיה זו נדירה למדי משום שמרבית העוברים הסובלים מטריזומיה 22 מלאה לא יתפתחו עד תום ההריון, אם כי מקרים בודדים דווחו בעבר<ref></ref>. למעשה, נדיר שההיריון נמשך מעבר לשליש הראשון.<ref name=":0" />

ישנם מצבים של טריזומיה 22 לא מלאה המתבטאת רק בחלק מתאי הגוף (Mosaic trisomy 22)<ref></ref>. במצבים אלה ייתכן וההריון יסתיים בלידה אך העובר יוולד עם לקות. חומרת הלקות מושפעת ככל הנראה מאחוז התאים בגוף החולה שבהם ישנם שלושה עותקים של כרומוזום 22.

==תסמינים==
תסמיניה של טריזומיה 22 מלאה בעובר מיוחסים בעיקר לתסמונת עמנואל. תסמונת זו נגרמת מטרנסלוקציה בין הכרומוזומים 22 ו-11, הווה אומר שחלקים מכרומוזום 11 עוברים לכרומוזום 22.

התסמינים של טריזומיה 22 הם רבים ומגוונים, ומשתנים מחולה לחולה, כנראה בשל אחוזים שונים של תאים בגופם של החולים המכילים שלושה עוקים של כרומוזום 22. תסמינים אלו יכולים להיות:<ref></ref>

* שינויים מבניים ואנטומיים: שינויים במבנה הפנים (פזילה, שינויים במבנה וצורת העיניים, האוזניים, האף, הלסת, והשפתיים), הפרעות במבנה האנטומי באזור האגן ובעצמות ומפרקים נוספים, כיפוף הפוך, ממדי גוף קטנים (בדרך כלל הראש והידיים), שינויים בצורת איברי המין ולקות בהתפתחות המינית כגון אינטרסקס, הפרעות באצבעות (אצבעות ארוכות, אצבעות מחוברות, בהונות הדומות לאצבעות, הפרעות במבנה וצורת הציפורניים), הפרעות במבנה וצורת פי הטבעת, עור עודף וקשקשים, צוואר קצר ומחובר ועודף עור בצוואר, אסימטריה חדה בגוף, הפרעות במבנה האיברים הפנימיים (בעיקר בכליות ובמערכת העיכול – כליה נוספת/חסרה או חוסר התפתחות/תפקוד כלייתי), הפרעות בחלל הבטן כגון בקע סרעפתי, שיער דליל.
* ציאניזיס (כיחלון),
* הפרעות נוירולוגיות: מבנה לקוי או חסר של המוח, התקפי פרכוס ואפילפסיה, פגיעה בהתפתחות השכלית ופיגור, חירשות, עין עצלה..
* הפרעות לבביות (קרדיו-וסקולריות)
* עיכוב התפתחותי.

== הערות שוליים ==

קטגוריה:מחלות כרומוזומליות